মনে রাখা জরুরি  - ডায়রিয়া চিকিৎসায় সাধারণত ওষুধের তেমন প্রয়োজন হয় না।  -  জ্বর থাকলে প্যারাসিটামল দিন  - বমি থাকলে চিকিৎসকের পরামর্শ অনুযায়ী ডমপেরিডন-জাতীয় ওষুধ দিন।  অনেকেই ডায়েরিয়া শুরু হলেই অ্যান্টিবায়োটিক বা মেট্রোনিডাজল-জাতীয় ওষুধ শিশুকে খাওয়াতে শুরু করেন বা চিকিৎসকের কাছে জানতে চান, কী ওষুধ দেবেন। আসলে পায়খানার সঙ্গে রক্ত গেলে বা কলেরা সন্দেহ হলেই শুধু অ্যান্টিবায়োটিকের প্রয়োজন হয়। পায়খানা বন্ধ করার জন্য কোনো ওষুধ নেই। ডায়রিয়া আস্তে আস্তে ভালো হয়ে যায়। তাই ধৈর্য ধরুন।  - পানি কমপক্ষে আধঘণ্টা ফুটিয়ে নিন। ফোটানো পানি ঠান্ডা করে শিশুর হাত-মুখ ধোয়ান,  গোসল করান, বাটি-চামচ ধুয়ে রাখুন, কলা, আপেল ও অন্যান্য ফল ধুয়ে নিন। শিশু যেহেতু বারবার আঙুল মুখে দেয় সে জন্য তার হাত ফোটানো পানি দিয়ে মাঝেমধ্যে ধুয়ে দিন। তার ব্যবহারের খেলনা সম্ভব হলে ধুয়ে রাখুন। আপনার বা বাসার অন্যান্য সদস্যের কাপড় পরিষ্কার রাখুন।  - বাসি বা বাইরের খাবার বা দীর্ঘদিন ফ্রিজে রাখা খাবার শিশুকে কোনোভাবেই খেতে দেবেন না।  - জন্মের পরপরই শিশুকে শালদুধ দিন এবং ছয় মাস শুধু বুকের দুধ দিন।  - শিশুকে নিয়মিত টিকা দিন।  - ডায়রিয়া হলে কোনো খাবার বন্ধ করবেন না।  - খাবার ও পানি  ঢেকে রাখুন।  - শিশুকে ফাস্টফুড খেতে দেবেন না।  - খাবারের আগে শিশুর হাত ধুয়ে দিন, আপনার হাতও ভালোভাবে ধুয়ে নিন।  - অনেক মা ঘরে চাল গুঁড়ো করে ভেজে রাখেন এবং এই চালের গুঁড়ো দুধ বা পানি দিয়ে জ্বাল দিয়ে শিশুকে খাওয়ান।  এমনকি তাঁরা চালের গুঁড়ো এক মাস পর্যন্ত রেখে দেন। ঘরে রাখা চালের গুঁড়ো জীবাণু সংক্রমণে সাহায্য করে, শিশু বারবার ডায়রিয়ায় আক্রান্ত হয়। চালের গুঁড়ো খাওয়াবেন না।  - টিনজাত খাবার খাওয়াবেন না।  - ছয় মাস বয়স থেকে ঘরে রান্না করা পরিবারের সব খাবার খেতে দিন।  -  শিশুকে কখনোই বোতল দিয়ে দুধ খাওয়াবেন না।